ปั้นจั่น มอง ศิลปินแห่งชาติ เป็นไอดอลทำดี
เผยสถานะหัวใจกำลังเรียนรู้ ฐิสา แต่ไม่กล้าคาดหวัง,ต้องคำนวณทุกอย่างเป็นตัวเลขที่ วิ่งแล่นปรู๊ดปร๊าดในหัวสมอง ถือเป็นความยากสุดท้าทาย เมื่อปั้นจั่น–ปรมะ อิ่มอโนทัย พระเอกหนุ่มจากหนังรักคอมเมดี้ รัก 2 ปี ยินดีคืนเงิน โปรเจกต์ของ 3 ค่ายซีเจ เมเจอร์, เวิร์คพอยท์ และเอ็มพิคเจอร์ มารับบทเป็น แทน ตัวแทนของผู้ชายที่ไม่เชื่อและไม่ศรัทธาต่อความรัก ขัดแย้งความรู้สึกตนเองใช้ความรู้สึกนำ เหมือนกับสถานการณ์หัวใจ กำลังอินเลิฟ เอ๊ย รู้สึกดีๆ ดูแลสาว ฐิสา–วริฏฐิสา นางเอกวิก 7 สี จะเอิงเอยยังไงมาฟังคำตอบของ หนุ่มปั้นจั่น ใน คนดังนั่งคุย,เล่นหนังเรื่องนี้เป็นพระเอกแล้วเลย,เป็นเรื่องแรกที่ได้ทำงานกับพี่โจ้-วิรัตน์ ผู้กำกับ เป็นเรื่องราวของชายหนุ่ม นักออกแบบเกี่ยวกับประกันความรัก เค้าอยากจะทำกำไรให้กับบริษัทก็เลยออกแบบกรมธรรม์ที่เกี่ยวกับความรักขึ้นมา เค้ามีข้อมูลสถิติของคนส่วนใหญ่ในสังคมว่า คนคบกันจะใช้เวลาแค่สองปีเท่านั้น หลังจากนั้นก็จะเลิกรากัน ก็เลยออกแบบประกันตัวนี้ขึ้นมา ,ตอนแรกที่เจอโจทย์นี้รู้สึกยังไงบ้าง, มันเหมือนละครที่ปั้นเคยเล่นเรื่องหนึ่ง เดอะ คิวปิด กามเทพออกศึก ในเรื่องนั้นเราเป็นผู้ชายที่อยู่ในเกมของนางเอก ถูกกระทำ ส่วนภาพยนตร์เรื่องนี้เราเป็นผู้กระทำ ,ได้ถามผู้กำกับมั้ยทำไมถึงเลือกปั้นจั่น, ไม่ได้ถามเหมือนกัน แต่ก็ต้องขอบคุณเพราะปกติ ผมยังไม่เคยเล่นหนังที่แมส ส่วนใหญ่จะเป็นหนังอินดี้ อันนี้เป็นภาพยนตร์แนวแมส โรแมนติก คอมเมดี้ สบายๆ ดูได้ทุกเพศทุกวัยไม่ได้จากกลุ่มเป้าหมายแบ่งเป็นทาร์เก็ต ชัดเจนอะไรขนาดนั้น ก็อยากลองเล่นดูว่าผลลัพธ์มันจะเป็นยังไง,ด้วยบทเองปั้นก็ได้เล่นเป็นตัวเองแนวกวนๆรึเปล่า,ที่จริงค่อนข้างต่างจากตัวเองเพราะในเรื่องจะเป็นหนอนหนังสือ เนิร์ด คิดอะไรรอบคอบ มีเหตุผล คิดอะไรเป็นตัวเลขหมดในความมีเหตุผลก็ไร้เหตุผลพอสมควร ตัวจริงจะใช้ความรู้สึกในการตัดสินใจกระทำมากกว่า อยากทำก็ทำ ไม่อยากทำก็ไม่ทำ ,ตรรกะไม่เชื่อความรักล่ะยังไง, ตรงกันข้ามเพราะปั้นเป็นคนเชื่อในเรื่องความรักมาก เชื่อในทุกระบบด้วยซ้ำ ปั้นเชื่อว่าทุกอย่างอยู่ว่าใครเชื่ออะไร ถ้าเชื่ออย่างเต็มใจบริสุทธิ์ใจมั่นใจไม่มีการตั้งคำถาม ความเชื่อมั่นจะเกิดพลังในทุกๆ ด้านจริงๆรู้สึกยังงั้น แตกต่างจากแทน ตัวละครในหนังเรื่องนี้ ไม่เคยเชื่อเรื่องความรักความศรัทธาอะไรอย่างนี้ มันต่างกัน มีความขัดแย้งกับตัวจริงเหมือนกัน,เคยร่วมงานกับเอสเธอร์มาก่อนมั้ย,ไม่เคยร่วมงานกับเอสเธอร์เลยครับ แต่เคยดูผลงานน้องเค้า สนุกดีครับ น้องเป็นคนที่ทำงานง่ายมาก น้องจะเป็นคนนิ่งๆ เฉยๆ ตอนหลังๆ ก็เริ่มแซวเค้า แกล้งเค้าแต่เปลี่ยนวิธีเป็นเล่นกับตัวเองมากกว่า เฮฮาคนเดียวเค้ามาจอยด้วย ปั้นทำงานกับใครต้องรู้สึก พอสนิทกันทำงานเคมีมันจะดีก็พยายามเข้าหา ทำความรู้จักเค้าเอง ไปแซว ชวนคุย ไม่ได้ผล เล่นติ๊งต๊องไป ให้เอสรู้สึกอ่อๆ พี่ปั้นเป็นคนแบบนี้เหรอ? ,เหมือนเป็นการทำลายกำแพงความไม่คุ้นเคยกัน, ใช่ครับ เป็นการสร้างความคุ้นเคยในเวลาอันสั้น ,เล่นมุกไหนที่ทำให้เอสหลุดหัวเราะออกมาได้, จำไม่ได้แต่ว่าด้วยความที่ปั้นแนวติ๊งต๊อง ไร้สาระ ,งัดมุกเสี่ยว มุกแป้กมาเล่นหรือเปล่า, มุกเสี่ยวก็มี มุกติ๊งต๊องก็มี พฤติกรรมปั้นเวลาอยู่ในกองก็จะเพี้ยนๆอยู่แล้ว อ่อๆ มุกนี้ได้ผล เอสเธอร์เป็นเด็กเรียบร้อยจนไม่กล้าแซว ปั้นก็จะมีพูดคำหยาบ พูดทะลึ่งกับเค้า พอเราพูดคำหยาบกับเค้ากลายเป็นเอสหัวเราะ ผมนึกในใจคนนี้มันแปลก เวลานั่งเฉยๆ ผมจะแซว เอสเธอร์พูดคำหยาบบ้างเปล่า เค้าบอกไม่ค่อย ผมก็จะเซ้าซี้ พูดคำว่าเ-ี้ยให้ฟังสิ ด่าพี่สิ ไอ้เ-ี้ย เค้าก็จะขำ อ่อๆ ชอบแนวนี้ เป็นวิธีการที่จะจอยกับเค้ามากกว่า ปรับเข้าหา เรียนรู้มาตลอด อีกคนไม่เดินมาหาเรา เราก็เลือกที่จะเดินเข้าไปเพื่อการทำงานง่ายขึ้นสะดวกขึ้นมีประสิทธิภาพมากขึ้น,บุคลิกปั้นถ้าไม่เล่นไม่แกล้งหน้าดูนิ่งๆเลย,ไม่หน้านิ่งแต่ดูน่ากลัวมากกว่า บางทีก็หน้าตึงเดี๋ยวนี้ไม่ค่อยมีปัญหาทำก็ออโตเมติก เจอคนยิ้มให้ พอยิ้มเสร็จ หายใจเบาๆ แล้วเดินต่อไป (หัวเราะ) ,เปลี่ยนไปเพราะเราโตขึ้นหรือเป็นพระเอกเลยต้องรักษาภาพพจน์, พระเอกนี่ไม่ใช่คำจำกัดความ ปั้นไม่ได้ยึดในการทำงานเลย พระเอกบางเรื่อง พระรอง ตัวร้าย เล่นมาหมดวุฒิภาวะแหละ ผ่านประสบการณ์มาเยอะขึ้น โดนตำหนิบ้าง เมื่อก่อนเวลาเราพลาดอะไร เราอยู่ในสปอตไลต์ เราเป็นนักแสดงเป็นที่รู้จัก มันพลาดไม่ได้เลย พลาดนิดเดียวก็โดนติติง พอโดนติก็โดนเอาไปพูดต่อแล้วกลายเป็นเรื่องใหญ่ เหตุการณ์ที่เกิดกับคนคนเดียวทำให้คนเข้าใจว่าเราเป็นคนแบบนั้นมาทั้งชีวิต มันยากที่จะทำตัว เลยคิดว่าเมื่อไหร่ที่ออกจากบ้านนั่นคือเริ่มทำงานของเรา ในฐานะนักแสดง เราต้องรักษาภาพ และเป็นกันเองกับทุกคนให้มากที่สุด นอกจากไม่ไหวจริงๆ ก็มีหลุดบ้าง พยายามทำให้เกิดขึ้นน้อยที่สุด ถ้าเราสติมากพอ,ด้วยอาชีพนักแสดงเรามีธงในใจอยากจะก้าวไปให้ถึงจุดๆไหนถึงเรียกว่าประสบความสำเร็จ,โห้ย มันยากมากเลย เดี๋ยวนี้นักแสดงเยอะมาก มีตัวเลือกมันเยอะมาก แต่โกลด์จริงๆของผม ในฐานะนักแสดงผมอยากได้ เมื่อผมอายุมากขึ้น ผมอยากเป็น ศิลปินแห่งชาติ เคยไปหาข้อมูลคนที่อายุน้อยที่สุด เป็นศิลปินแห่งชาติ ประมาณอายุเท่าไหร่ 50 ปลายๆ วัยใกล้เกษียณจะต้องมีผลงานที่ประจักษ์ ทำงานเพื่อสังคมอย่างต่อเนื่อง เราก็อยากจะเป็นอย่างนั้น สำหรับผม รู้สึกเป็นเกียรติ เป็นความภาคภูมิใจให้กับตัวเองในฐานะคนทำงาน ,มีใครเป็นไอดอลจนเราอยากเดินตาม, ที่จริงผู้ใหญ่หลายๆคนในวงการศิลปะ มันก็มีหลายๆแขนง ทุกคนที่เป็นศิลปินแห่งชาติเค้าทำคุณูปการให้กับวงการและสังคมมาโดยตลอด ไม่ได้มีใครเป็นไอดอล แต่ทุกคนที่เป็นศิลปินแห่งชาตินั่นแหละคือแบบอย่าง ,ความคิดเปลี่ยนไปเยอะเมื่อก่อนทำงานไปสนุกไปแต่ตอนนี้เริ่มมีเป้าหมาย, ตอนเด็กๆ ก็คิดไม่กล้าพูดมันไกลไปแต่ตอนนี้เราเดินทางมาถึงจุดนึงแล้ว หนึ่งปีก็เปลี่ยนไปทุกปี ตอนนี้ก็อุดรูรั่วไปเรื่อยๆ ยังมีรั่วบ้างไม่ได้ถังแตกอย่างที่เคยเป็น แล้วก็นิ่งขึ้น ประสบการณ์สอนมา ขนาดว่านิ่งขึ้นก็ยัง เจอเรื่องแบดๆ กับชีวิตเลย ในเรื่องของข่าว ทำให้เราตกผนึกมากขึ้น เห็นสัจธรรมมากขึ้น อ่านมากขึ้น,เทียบกับเมื่อก่อนเวลาปั้นจั่นเจอข่าวแรงๆจะออกอาการ,จะหัวเสียเลย ตีโพยตีพายโทษโน่นโทษนี่ ตอนนี้ก็เข้าใจ ไม่มีใครเข้าใจเรา 100% เลือกที่จะหาหนังสืออ่าน เป็นทุกข์ลองอ่านธรรมะดู ทำบุญมากขึ้น พอทำบุญก็ช่วยเราเรื่องงานในแง่ของจิตใจ ใจเย็นลง ต้องทำบ่อยๆ เตือนตัวเองมันก็จะดีขึ้น ,ข่าวอะไรที่เข้ามาเท่ากับทำร้ายอะไรเราไม่ได้, อย่าเรียกว่าทำอะไรไม่ได้ ทำลายได้เยอะเลยแหละแต่ว่าเราควบคุมมันได้ เรารู้ทัน ก่อนหน้านี้ก็เผลอไปโพสต์ก็เครียดไปสักพักนึง ไม่ต้องหาคำตอบ ไม่ต้องแก้ที่ใครต้องแก้ที่ตัวเอง เราเขียนเอง ตอนนี้อยากเขียนอะไร เขียนแล้วทิ้งไว้แป๊บนึงแล้วลบ (หัวเราะ) ทุกอย่างจบ ,อีกมุมของปั้นจั่นก็เป็นคนแคร์คน ขี้นอยด์เหมือนกันนะ, ผมว่าถ้าเราเป็นคนทั่วไปที่ไม่ใช่นักแสดงดาราคงไม่มีใครเดินมาตัดสินใจหรือชี้หน้าเรา แต่ด้วยความเราเป็นนักแสดง เห็นเราแล้วไม่ถูกใจเค้าก็ชี้หน้าเราแล้ว บางทีเราไปออกรายการเล่นมุกตลก โปกฮาสร้างความบันเทิง ก็โดนด่า ไอ้นี้เหรออายุเยอะแล้วยังเล่นแบบนี้ ยังไม่โตเป็นผู้ใหญ่ เราก็อ้าวในมุมเราสร้างความสนุก ไปนั่งบื้อๆ มันก็ไม่ใช่,งานดีแล้วความรักล่ะยังไง,ความรักก็โตเป็นผู้ใหญ่มากขึ้น ก็ดีครับ นักข่าวหลายคนก็ถามไป ก็ว่าไปจีบน้องเหรอ? นั่นแหละครับ ตอบสั้นๆว่าไม่เหมือนเดิม ความรักคือมันไม่ซ้ำกันอยู่แล้ว คบคนนี้ เจอคนใหม่ก็เป็นอีกรูปแบบนึงในการเรียนรู้แต่ ณ วันนี้เราโตขึ้น มีสติมากขึ้น ปั้นจั่นก็ยังเป็นตัวเราเหมือนเดิม อย่างที่บอกอะไรที่เราผิดพลาดไป ก็มาแก้ไขในรักครั้งใหม่แล้วทำให้มันดี ,ตอนนี้กับฐิสา ความสัมพันธ์อยู่ในระหว่างการจีบหรือการพูดคุยศึกษากันอยู่, ต้องบอกว่าเป็นช่วงเรียนรู้และรู้จักกันและกัน ผมเองก็เข้าไปในฐานะคนไม่เคยรู้จักกับเขา เข้าไปในฐานะพี่ชาย ดูแลให้กำลังใจ ค่อยเรียนรู้กันไปทีละสเต็ป ไม่รีบร้อน ต่างคนต่างมีหน้าที่ จริงๆไม่อยากพูดเยอะ มันมีหลายฟีดแบ็ก ฟีดแบ็กเข้าทางผม เข้าทางน้อง พยายามตอบเรื่องนี้ให้น้อยที่สุด ตอบเป็นกลางที่สุด ไม่อยากให้ใครคิดล่วงหน้า หรือตัดสินอะไรไปก่อนคำว่าไม่รีบเร่ง มันเรื่องจริงนะ แต่ก่อนคุยกับใครก็อยากทำตัวเป็นเจ้าเข้าเจ้าของ เพื่อแสดงให้ทุกคนเห็นว่าคนนี้คนของฉันนะ อย่ามายุ่ง พอโตขึ้นก็จะสบายๆ,พอโตแล้วความขี้หึงของปั้นลดลงมั้ย,ความขี้หึงไม่ได้ลดหรอก คือความขี้หึงยังไงก็ติดตัวผม แต่ตัวเราก็คือตัวเราเพียงแต่โตแล้วมีสติก็จัดการได้ ขี้หึงจัดการได้ทำแบบนี้ไปรู้ว่าจะเกิดอะไรขึ้น อีกคนนึงจะอึดอัดแค่ไหน เรียนรู้มากขึ้น ,พอเป็นข่าวปั้นกับฐิสา มีทั้งคนเชียร์และไม่เห็นด้วย, ถึงบอก การมีความสัมพันธ์พูดคุยกันระหว่างนักแสดงกับนักแสดง ดารากับดารา มันยากนะเพราะมีตัวแปรหลายอย่าง มันไม่ใช่คนสองคน แต่มีคนข้างนอกซึ่งคนข้างนอกก็มีผลต่องาน ต่อคำวิจารณ์ต่อคนอื่นที่มาอ่านแล้ว จะคิดว่าจะชี้นำไปทางไหน รอบๆ ตัวเราก็ไม่รู้หรอกว่าคนสองคนเค้าคุยอะไรกันบ้าง เค้าเรียนรู้กันยังไง อาจจะตัดสินอดีตที่เคยผ่านมาของกันและกัน ไปชี้นิ้วว่ามันเค้าก็เป็นแบบนี้ มันต้องไม่ใช่อย่างนี้หรอกทั้งหมดทั้งมวลมันห้ามไม่ได้เลย มันจะต้องมีอย่างนี้ต่อไปในสังคมโซเชียล พยายามไม่ใส่ใจ คุยกันเรื่องข่าวน้อยมากครับ โตๆ กันแล้ว ,รักครั้งนี้จริงจังมากขึ้น, ผมจริงจังทุกครั้ง ตอนเด็กๆ ก็อาจจะไม่ประสบความสำเร็จเท่าไหร่ ครั้งนี้ผมก็ไม่รู้จะประสบความสำเร็จหรือเปล่า เอาข้อเสียที่ผ่านๆมาปรับให้ดีขึ้น ตอนนี้ผมก็อายุเยอะแล้วก็ไม่อยากให้คนมาบอกว่าเป็นผู้ชายโลเลไปเรื่อย ดูเจ้าชู้ ซึ่งคำว่าเจ้าชู้ทำให้เราเสียใจเหมือนกันนะ ทุกครั้งมีคนรักเรารักจริงๆตลอด.,ทีมข่าวบันเทิง
ต้องคำนวณทุกอย่างเป็นตัวเลขที่ วิ่งแล่นปรู๊ดปร๊าดในหัวสมอง ถือเป็นความยากสุดท้าทาย เมื่อปั้นจั่น–ปรมะ อิ่มอโนทัย พระเอกหนุ่มจากหนังรักคอมเมดี้ รัก 2 ปี ยินดีคืนเงิน
ปั้นจั่น ปรมะ,ปรมะ อิ่มอโนทัย,รัก 2 ปี ยินดีคืนเงิน,เอสเธอร์ สุปรีย์ลีลา,ฐิสา วริฏฐิสา,ความรัก,ดารา